A Bizottság 1410/96/EK rendelete
(1996. július 19.)
a meghatározott textiltermékek harmadik országokból történő behozatalának közös szabályairól szóló 3030/93/EGK tanácsi rendelet I., II., III., V., VI., VII., VIII., IX. és XI. mellékletének módosításáról szóló 3053/95/EK rendelet részleges visszavonásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 941/96/EK bizottsági rendelettel [1] módosított, a meghatározott textiltermékek harmadik országokból történő behozatalának közös szabályairól szóló, 1993. október 12-i 3030/93/EGK tanácsi rendeletre [2], és különösen annak 19. cikkére, összefüggésben 17. cikkével,
mivel a 3053/95/EK bizottsági rendelet [3] 1. cikke ötödik, illetve hatodik francia bekezdése módosította és hatályon kívül helyezte a 3030/93/EGK rendelet VI., illetve VIa. mellékletét; mivel ezt a módosítást akkor fogadták el, amikor még - a 3030/93/EGK rendelet 19. cikke alapján - a Bizottság azt nem volt jogosult megtenni, és a Tanács sem határozott India és Pakisztán piacra jutásával kapcsolatos megállapodások megkötéséről vagy ideiglenes alkalmazásáról, amelyről a Bizottság tárgyalt Indiával és Pakisztánnal; mivel ezért a 3053/95/EK rendelet eljárási hibát tartalmaz, amely legalább a visszavonását vagy a részleges érvénytelenítését indokolja; mivel a Bíróság joggyakorlatának megfelelően, különösen a Cargill kontra Bizottság C-248/89 sz. ügyben 1991. június 20-án hozott ítéletében - EBHT I., 2987. o. - megállapítottaknak megfelelően, egy jogellenes jogszabály visszavonása csak akkor fogadható el, ha az ésszerű határidőn belül történik, és ha az elfogadásával létrejött jogos elvárásokat megfelelően figyelembe veszik; mivel ezen elvek alkalmazása megköveteli, hogy különösen (a 3053/95/EK rendelet által) az 1995. január 1-jétől e rendelet hatálybalépéséig tartó időszak során a textilkereskedelemben érintettek és tervezett kedvezményezettek között létrejött jogokat tiszteletben tartsák; mivel mindazonáltal hangsúlyozni kell, hogy ezt a visszavonást nem kell a 3030/93/EGK rendelet 20. cikkétől való eltérésnek vagy e cikk korlátozásának tekinteni, mert az említett cikk előírja, hogy az említett rendelet és mellékletei "semmilyen módon nem jelenthetnek eltérést a textilkereskedelemre vonatkozó kétoldalú megállapodások, jegyzőkönyvek vagy egyezmények rendelkezései alól - amelyeket a Közösség a II. mellékletben felsorolt harmadik országokkal kötött - vagy a textil és ruházati megállapodás (TRM) rendelkezései alól a XI. mellékletben felsorolt WTO-tagországok tekintetében, és amelyek vita esetén minden esetben elsősorban irányadók";
mivel az e rendeletben előírt intézkedések összhangban vannak a textiltermékekkel foglalkozó bizottság véleményével,
ELFOGADTA EZT A RENDELETET:
1. cikk
(1) A 3053/95/EK rendelet 1995. január 1-jétől visszamenőleges hatállyal hatályát veszti, mivel annak 1. cikke ötödik és a hatodik francia bekezdése módosítja és/vagy hatályon kívül helyezi a 3030/93/EGK rendelet VI. és VIa. mellékletét.
(2) Az (1) bekezdésben említett 3053/95/EK rendelet részleges visszavonása nem befolyásolja azokat a jogokat, amelyeket a rendelet elfogadása előidézett 1995. január 1-jétől e rendelet hatálybalépéséig tartó időszak során a tervezett kedvezményezettek között.
2. cikk
Ez a rendelet az Európai Közösségek Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1996. július 19-én.